CELEX: 32018D0017
Language: hr
Date: 2018-01-05 00:00:00
Title: Provedbena odluka Komisije (EU) 2018/17 оd 5. siječnja 2018. o izmjeni Provedbene odluke 2014/156/EU o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskome moru (priopćeno pod brojem dokumenta C(2017) 8687)

9.1.2018   
               
               
                  HR
               
               
                  Službeni list Europske unije
               
               
                  L 4/20
               
            PROVEDBENA ODLUKA KOMISIJE (EU) 2018/17
      оd 5. siječnja 2018.
      o izmjeni Provedbene odluke 2014/156/EU o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskome moru
      
         
            (priopćeno pod brojem dokumenta C(2017) 8687)
         
      
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 1224/2009 (1) od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (ZRP), o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006, a posebno njezin članak 95.,
      budući da:
      
                  (1)
               
               
                  Provedbenom odlukom Komisije 2014/156/EU (2) uspostavljen je poseban program kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernome Jadranskome moru.
               
            
                  (2)
               
               
                  Uredbom (EU) 2016/1627 Europskog parlamenta i Vijeća (3) utvrđena su opća pravila prema kojima Unija primjenjuje višegodišnji plan oporavka plavoperajne tune (Thunnus thynnus) koji je preporučila Međunarodna komisija za očuvanje atlantskih tuna („ICCAT”).
               
            
                  (3)
               
               
                  Opća komisija za ribarstvo Sredozemlja (GFCM) na svojem je 40. godišnjem sastanku 2016. donijela mjere očuvanja i upravljanja u geografskim potpodručjima 17. i 18. (Jadransko more) područja primjene Sporazuma o GFCM-u. Stoga je primjereno proširiti područje primjene posebnog programa kontrole i inspekcije radi osiguranja usklađenosti s tim mjerama u južnome Jadranskome moru.
               
            
                  (4)
               
               
                  Na istom je sastanku 2016. GFCM odobrio Preporuku GFCM 40/2016/4 (4) o višegodišnjem planu upravljanja za ribarstvo kojim se iskorištavaju oslić i kozica u Sicilijanskom prolazu (geografska potpodručja od 12. do 16.). Stoga bi posebni program kontrole i inspekcije trebalo izmijeniti radi proširenja njegova područja primjene na to ribarstvo i ta geografska potpodručja.
               
            
                  (5)
               
               
                  Na 20. posebnom sastanku u studenome 2016. ICCAT je donio Preporuku [16-05] (5), kojom se uspostavlja višegodišnji plan oporavka sredozemnog sabljana i utvrđuju posebne odredbe koje se primjenjuju na sredozemnnog tunja dugokrilca. Stoga je primjereno izmijeniti posebni program kontrole i inspekcije kako bi obuhvatio nove međunarodne obveze koje proizlaze iz te preporuke.
               
            
                  (6)
               
               
                  U cilju smanjivanja administrativnog opterećenja država članica, datumi dostavljanja određenih informacija Komisiji i Europskoj agenciji za kontrolu ribarstva trebali bi usklađeni za sve vrste ribarstva obuhvaćene posebnim programom kontrole i inspekcije.
               
            
                  (7)
               
               
                  Taj posebni program kontrole i inspekcije ne bi trebao imati ograničenu valjanost te bi ga trebalo redovito revidirati i po potrebi mijenjati kako bi obuhvatio sve nove međunarodne obveze za Uniju i njezine države članice te sve druge relevantne odredbe utvrđene u okviru zajedničke ribarstvene politike.
               
            
                  (8)
               
               
                  Mjere predviđene ovom Odlukom u skladu su s mišljenjem Odbora za ribarstvo i akvakulturu,
               
            DONIJELA JE OVU ODLUKU:
      Članak 1.
      Izmjene Provedbene odluke 2014/156/EU
      Provedbena odluka 2014/156/EU mijenja se kako slijedi:
      
                  1.
               
               
                  Naslov se zamjenjuje sljedećim:
                  „Provedbena odluka Komisije 2014/156/EU od 19. ožujka 2014. o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju te za određeni pridneni i pelagijski ribolov u Sredozemnome moru.”
               
            
                  2.
               
               
                  Članak 1. zamjenjuje se sljedećim:
                  „Članak 1.
                  Predmet i definicije
                  1.   Ovom se Odlukom uspostavlja poseban program kontrole i inspekcije za ribarstvo kojim se iskorištavaju stokovi:
                  
                              (a)
                           
                           
                              plavoperajne tune u istočnom Atlantiku i Sredozemlju;
                           
                        
                              (b)
                           
                           
                              sabljana u Sredozemlju;
                           
                        
                              (c)
                           
                           
                              tunja dugokrilca u Sredozemlju;
                           
                        
                              (d)
                           
                           
                              srdele i inćuna u sjevernome i južnome Jadranskome moru; i
                           
                        
                              (e)
                           
                           
                              oslića i kozice u Sicilijanskom prolazu.
                           
                        2.   Istočni Atlantik, Sredozemlje, sjeverno i južno Jadransko more te Sicilijanski prolaz dalje u tekstu nazivaju se „predmetna područja”.
                  3.   Za potrebe ove Odluke primjenjuju se sljedeće definicije:
                  
                              (a)
                           
                           
                              ‚Sjeverno Jadransko more’ i ‚južno Jadransko more’ znači geografska potpodručja 17. i 18. kako su definirana u Prilogu I. Uredbi (EU) br. 1343/2011 Europskog parlamenta i Vijeća (*1);
                           
                        
                              (b)
                           
                           
                              ‚Sicilijanski prolaz’ znači geografska potpodručja 12., 13., 14., 15. i 16. kako su definirana u Prilogu I. Uredbi (EU) br. 1343/2011;
                           
                        
                              (c)
                           
                           
                              ‚Sredozemlje’ znači potpodručja Organizacije za hranu i poljoprivredu (FAO) 37.1, 37.2 i 37.3;
                           
                        
                              (d)
                           
                           
                              ‚Istočni Atlantik’ znači potpodručja Međunarodnog vijeća za istraživanje mora (ICES) VII., VIII., IX., X. kako su definirana u Prilogu III. Uredbi (EZ) br. 218/2009 Europskog parlamenta i Vijeća (*2) te zona FAO-a 34.1.2.
                           
                        
                     (*1)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru. (SL L 347, 30.12.2011., str. 44.)."
						
                  
                     (*2)  Uredba (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (SL L 87, 31.3.2009., str. 70.).”"
						
               
            
                  3.
               
               
                  U članku 2. stavak 2. briše se.
               
            
                  4.
               
               
                  U članku 5. stavak 3. zamjenjuje se sljedećim:
                  „3.   U slučaju kada u područjima iz članka 1. djeluje ribarsko plovilo koje plovi pod zastavom države članice koja nije predmetna država članica, ili ribarsko plovilo treće zemlje, dodjeljuje mu se razina rizika u skladu sa stavkom 2. ovog članka. U nedostatku podataka ribarsko plovilo smatra se plovilom ‚vrlo visoke’ razine rizika, osim ako tijela države zastave u okviru članka 9. dostave rezultate svoje procjene rizika provedene u skladu s člankom 4. stavkom 2. i stavkom 2. ovog članka koji upućuju na različitu razinu rizika.”
               
            
                  5.
               
               
                  Članak 12. mijenja se kako slijedi:
                  
                              (a)
                           
                           
                              stavak 3. zamjenjuje se sljedećim:
                              „3.   Informacije iz stavaka 1. i 2. elektroničkim putem dostavljaju se Komisiji i EFCA-i 15. rujna, a ažuriraju se 31. siječnja sljedeće godine.”;
                           
                        
                              (b)
                           
                           
                              stavak 4. briše se.
                           
                        
            
                  6.
               
               
                  Prilozi I. i II. zamjenjuju se tekstom iz Priloga ovoj Odluci.
               
            Članak 2.
      Ova je Odluka upućena državama članicama.
      
         Sastavljeno u Bruxellesu 5. siječnja 2018.
         
            
               Za Komisiju
            
            Karmenu VELLA
            
               Član Komisije
            
         
      
      
         (1)  SL L 343, 22.12.2009., str. 1.
      
      
         (2)  Provedbena odluka Komisije 2014/156/EU оd 19. ožujka 2014. o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskom moru (SL L 85, 21.3.2014., str. 15.).
      
         (3)  Uredba (EU) 2016/1627 Europskog parlamenta i Vijeća od 14. rujna 2016. o višegodišnjem planu oporavka plavoperajne tune u istočnom Atlantiku i Sredozemnom moru te o stavljanju izvan snage Uredbe Vijeća (EZ) br. 302/2009 (SL L 252, 16.9.2016., str. 1).
      
         (4)  Preporuka GFCM 40/2016/4 o uspostavi višegodišnjeg plana upravljanja za ribarstvo kojim se iskorištavaju oslić i kozica u Sicilijanskom prolazu (geografska potpodručja od 12. do 16.).
      
         (5)  ICCAT-ova Preporuka [16-05], kojom se zamjenjuje Preporuka [13-04] i uspostavlja višegodišnji plan oporavka sredozemnog sabljana.
      
         PRILOG
         „
               PRILOG I.
               
                  POSTUPCI ZA PROCJENU RIZIKA
               
               Svako ribarsko plovilo, skupina ribarskih plovila, kategorija ribolovnog alata, gospodarski subjekt i/ili aktivnost povezana s ribolovom, za stokove i područja iz članka 1., podliježe kontroli i inspekciji u skladu s utvrđenom razinom prioriteta. Razina prioriteta dodjeljuje se ovisno o rezultatima procjene rizika koju obavlja svaka predmetna država članica ili bilo koja druga država članica isključivo u svrhe primjene članka 5. stavka 3., i to na temelju sljedećeg postupka:
               
                           Opis rizika
                           [ovisno o riziku/ribolovu/području i dostupnim podatcima]
                        
                        
                           Pokazatelj
                           [ovisno o riziku/ribolovu/području i dostupnim podatcima]
                        
                        
                           Stupanj u ribolovnom/tržišnom lancu (kad i gdje se javlja rizik)
                        
                        
                           Točke koje treba razmotriti [ovisno o riziku/ribolovu/području i dostupnim podatcima]
                        
                        
                           Pojava u ribolovu (*1)
                           
                        
                        
                           Moguće posljedice (*1)
                           
                        
                        
                           Razina rizika (*1)
                           
                        
                     
                           [Napomena: rizici koje utvrđuju države članice trebali bi biti u skladu s ciljevima iz članka 3.]
                        
                        
                            
                        
                        
                            
                        
                        
                           Razine ulova/iskrcaja s obzirom na ribarska plovila, stokove i alat
                           Raspoloživost kvote za ribarska plovila, s obzirom na ribarska plovila, stokove i alat
                           Upotreba standardiziranih sanduka
                           Razina i fluktuacija tržišne cijene za iskrcane proizvode ribarstva (prva prodaja)
                           Broj prethodno obavljenih inspekcija i broj otkrivenih prekršaja za ribarsko plovilo i/ili druge predmetne gospodarske subjekte
                           Obveza iskrcavanja od 1. siječnja 2015. u skladu s Uredbom (EU) br. 1380/2013 Europskog parlamenta i Vijeća od 11. prosinca 2013.
                           Pozadina i/ili moguća opasnost od prijevare povezane s lukom/lokacijom/područjem te metierom, uključujući plovila za sportski i rekreacijski ribolov
                           Ribolov ili aktivnosti povezane s ribolovom tijekom prostorno-vremenskih zabrana
                           Druge relevantne informacije ili podatci
                        
                        
                           
                              Česta/
                           
                           
                              Srednja/
                           
                           
                              Rijetka/ili
                           
                           
                              Neznatna
                           
                        
                        
                           
                              Ozbiljne/
                           
                           
                              Značajne/
                           
                           
                              Prihvatljive/ili Zanemarive
                           
                        
                        
                           
                              Vrlo niska/niska/srednja/visoka ili vrlo visoka
                           
                        
                     
            
               PRILOG II.
               
                  CILJNI POKAZATELJI
               
               1.   Razina inspekcija na moru (uključujući nadzor iz zraka, prema potrebi)
               
               Na godišnjoj osnovi treba ispuniti sljedeće ciljne pokazatelje i ciljeve za inspekcije na moru ribarskih plovila koja se bave ribolovom kojim se iskorištavaju stokovi iz članka 1.:
               
                           Pokazatelji po godini (*2)
                           
                        
                     
                           Vrsta ribolova
                        
                        
                           Razina procijenjenog rizika za ribarska plovila u skladu s člankom 5. stavkom 2.
                        
                     
                           visoka
                        
                        
                           vrlo visoka
                        
                     
                           Ribolov br. 1 plavoperajna tuna
                        
                        
                           Inspekcija na moru nad najmanje 2,5 % izlazaka u ribolov ribarskih plovila razine ‚visokog rizika’ koja obavljaju ribolov navedenog stoka
                        
                        
                           Inspekcija na moru nad najmanje 5 % izlazaka u ribolov ribarskih plovila razine ‚vrlo visokog rizika’ koja obavljaju ribolov navedenog stoka
                        
                     
                           Ribolov br. 2 sabljan
                        
                        
                           Inspekcija na moru nad najmanje 2,5 % izlazaka u ribolov ribarskih plovila razine ‚visokog rizika’ koja obavljaju ribolov navedenog stoka
                        
                        
                           Inspekcija na moru nad najmanje 5 % izlazaka u ribolov ribarskih plovila razine ‚vrlo visokog rizika’ koja obavljaju ribolov navedenog stoka
                        
                     
                            
                        
                        
                           Sve razine rizika
                        
                     
                           Ribolov br. 4 srdele i inćuni
                        
                        
                           Inspekcija na moru najmanje 20 % ribarskih plovila koja obavljaju ribolov navedenih stokova tijekom odgovarajuće ribolovne sezone
                        
                     
                           Ribolov br. 5 oslić i kozica
                        
                        
                           Inspekcija na moru najmanje 30 % ribarskih plovila koja obavljaju ribolov navedenih stokova tijekom odgovarajuće ribolovne sezone
                        
                     
                           Ciljevi
                        
                     
                           Vrsta ribolova
                        
                        
                           Sve razine rizika
                        
                     
                           Ribolov br. 1 plavoperajna tuna
                        
                        
                           Neovisno o prethodno navedenim pokazateljima, za prijenose cilj mora biti maksimalan broj pregleda
                        
                     
                           Ribolov br. 3 tunj dugokrilac
                        
                        
                           Za inspekcije na moru prednost se daje usklađenosti s tehničkim mjerama i razdobljima zabrane ribolova
                        
                     
                           Ribolov br. 1 plavoperajna tuna
                           Ribolov br. 2 sabljan
                           Ribolov br. 5 oslić i kozica
                        
                        
                           Neovisno o prethodno navedenim pokazateljima, za inspekcije na moru prednost se daje usklađenosti s tehničkim mjerama i razdobljima prostorne zabrane ribolova, uključujući područja u kojima je ribolov ograničen
                        
                     2.   Razina inspekcija na kopnu (uključujući kontrolu i inspekcije dokumenata u lukama ili pri prvoj prodaji)
               
               Na godišnjoj osnovi treba ispuniti sljedeće ciljne pokazatelje i ciljeve za inspekcije na kopnu (uključujući kontrolu i inspekcije dokumenata u lukama ili pri prvoj prodaji) onih ribarskih plovila i drugih gospodarskih subjekata koji se bave ribolovom kojim se iskorištavaju stokovi iz članka 1.
               
                           Pokazatelji po godini (*3)
                           
                        
                     
                           Vrsta ribolova
                        
                        
                           Razina rizika za ribarska plovila i/ili druge gospodarske subjekte (prvi kupac)
                        
                     
                           visoka
                        
                        
                           vrlo visoka
                        
                     
                           Ribolov br. 1 plavoperajna tuna
                        
                        
                           Inspekcija u luci nad najmanje 10 % ukupnih količina koje su iskrcala ribarska plovila „visokog rizika”
                        
                        
                           Inspekcija u luci nad najmanje 15 % ukupnih količina koje su iskrcala ribarska plovila „vrlo visokog rizika”
                        
                     
                           Ribolov br. 2 sabljan
                        
                        
                           Inspekcija u luci nad najmanje 10 % ukupnih količina koje su iskrcala ribarska plovila „visokog rizika”
                        
                        
                           Inspekcija u luci nad najmanje 15 % ukupnih količina koje su iskrcala ribarska plovila „vrlo visokog rizika”
                        
                     
                           Ribolov br. 4 srdele i inćuni
                        
                        
                           Inspekcija u luci nad najmanje 10 % ukupnih količina koje su iskrcala ribarska plovila „visokog rizika”
                        
                        
                           Inspekcija u luci nad najmanje 15 % ukupnih količina koje su iskrcala ribarska plovila „vrlo visokog rizika”
                        
                     
                            
                        
                        
                           Sve razine rizika
                        
                     
                           Ribolov br. 5 oslić i kozica
                        
                        
                           Inspekcija u luci za najmanje 20 % ukupnih količina koje su iskrcala ribarska plovila „visokog rizika”
                        
                     
                           Ciljevi
                        
                     
                           Vrsta ribolova
                        
                        
                           Sve razine rizika
                        
                     
                           Ribolov br. 3 tunj dugokrilac
                        
                        
                           Za inspekcije na kopnu prednost se daje usklađenosti s tehničkim mjerama i razdobljima zabrane ribolova
                        
                     
                           Ribolov br. 1 plavoperajna tuna
                           Ribolov br. 2 sabljan
                           Ribolov br. 4 srdele i inćuni
                        
                        
                           Neovisno o prethodno navedenom pokazatelju, prednost se daje usklađenosti s tehničkim mjerama i razdobljima zabrane ribolova
                        
                     Inspekcije koje su obavljene nakon iskrcaja ili prekrcaja posebno se upotrebljavaju kao dodatni mehanizam unakrsne provjere pouzdanosti zabilježenih i priopćenih informacija o ulovima i iskrcajima.
               3.   Razina inspekcija u klopkama i ribogojilištima
               
               Na godišnjoj osnovi treba ispuniti sljedeće ciljne pokazatelje za inspekcije na klopkama i ribogojilištima povezanima s plavoperajnom tunom na područjima iz članka 1.
               
                           Pokazatelji po godini (*4)
                           
                        
                        
                           Razina rizika za ribarska plovila i/ili druge gospodarske subjekte (ribogojilište ili prvi kupac)
                        
                     
                           Sve razine rizika
                        
                     
                           Ribolov br. 1 plavoperajna tuna
                        
                        
                           Inspekcija 100 % aktivnosti stavljanja u kaveze i prijenosa u klopkama i ribogojilištima, uključujući vraćanje ribe u vodu.
                        
                     ”
         
            (*1)  
         
            Napomena: Procjenjuju države članice. Pri procjeni rizika na osnovi prošlih iskustava i korištenjem svih raspoloživih informacija razmatra se koliko je vjerojatno da se dogodi neusklađenost te koje su potencijalne posljedice u slučaju neusklađenosti.
         
            (*2)  Izraženo u % izlazaka u ribolov na području koje su obavila ribarska plovila visokog/vrlo visokog rizika po godini
         
            (*3)  Izraženo u % količina koje su iskrcala ribarska plovila visokog/vrlo visokog rizika po godini
         
            (*4)  Izraženo u % količina uključenih u aktivnosti stavljanja u kaveze s pomoću klopki i ribogojilišta visokog/vrlo visokog rizika po godini